Serafima Hopner

Serafima Ilinitxna Hopner (, ; 1880–1966) Ukrainan jaiotako militante boltxebike judua izan zenHopner, Serafima, K17, 2017-08-12. CC0 Domeinu Publikoa.

 Biografia 
1901tik zirkulu marxisten kide, eta 1903tik Alderdi Komunistako militantea izan zen. Odesan eta Nikolaieven lan politikoa egindakoa. 1910an erbestera egin behar izan zuen, Parisera. Lehen Mundu Gerran zehar, posizio internazionalistan lerratu zen, eta Frantzian gudaren kontrako propaganda egin zuen. 1916an Errusiara ilegalki itzuli zen, eta bere lan politikoa zela eta, noizbait-nonbait atxilotua izan zen.

1917an Zvezda (“Izarra”) aldizkariko langile egin zen, eta Alderdi Boltxebikearen Zazpigarren Biltzar Nagusiko ordezkari izan zen. Urriko Iraultza Sozialistaren ostean, Ukrainan botere sobietara sendotzen egin zuen lan. 1918ko irailean, aste batzuez Ukrainako Alderdi Boltxebikearen buru izan zen, eta Ukrainako Armada Gorrien hezitzaile politiko baita. 1920 eta 1925 artean agitazioan lan egin zuen hainbat hiritan eta 1925 eta 1927 artean Zhetnodelen Prentsa departamenduaren burua izan zen.

1927 eta 1928 artean Ukrainako Alderdi Komunistako Komite Zentraleko kide izan zen; eta Sobietar Batasuneko Alderdi Komunistako hainbat Biltzar Nagusitarako ordezkari ere izan zen. 1927 eta 1929 artean Ukrainako Vseukrajinski Proletarii (“Ukraina Osoko Langileak”) eta Kommunist aldizkariak ateratzen lagundu zuen. Internazional Komunistan ere lan egin zuen, 1935ean, Kominternen VII Biltzar Nagusiko ordezkari izan zen.

1934an Historia Doktore titulua lortuta, 1938 eta 1945 atean Istoritxeskogo Zhurnal (“Historia-Kazeta”) aldizkarian lan egin zuen. 1933an Leninen Ordenaren Saria irabazi zuen, eta 1960an Lan Sozialistaren Heroi izendatua izan zen. 1966an hil zen.

 Erreferentziak 

Kategoria:Errusiako Iraultzako biografiak
Kategoria:Ukrainako juduak
Kategoria:Errusiako politikariak
Kategoria:Errusiako komunistak
Kategoria:Ukrainako politikariak
Kategoria:Ukrainako komunistak
Kategoria:Sobietar Batasuneko politikariak
Kategoria:Emakume politikariak
Kategoria:Parisko Unibertsitateko ikasleak
Kategoria:Moskun hildakoak
Kategoria:Leninen Ordenarekin sarituak
Kategoria:Boltxebike Zaharrak